section_heading: NBA karijera
paragraph_text: Izabran je kao sedmi izbor NBA drafta 1997. od strane New Jersey Netsa. Na isti dan drafta, Thomas je mijenjan u Philadelphia 76erse u zamjenu za Keitha Van Horna. U svojoj rookie sezoni, Thomas je prosječno postizao 11 poena po utakmici te je nakon završetka sezone izabran u All-Rookie drugu petorku. 11. ožujka 1999. Thomas je mijenjan u Milwaukee Buckse zajedno sa Scottom Williamsom u zamjenu za Tyronea Hilla i Jeralda Honeycutta. U sezoni 2000./01. Thomas je prosječno postizao 13.4 poena i 4.1 skokova po utakmici. 5. siječnja 2001. Thomas je, u pobjedi nad Portland Trail Blazersima 119:115, u drugom poluvremenu utakmice postigao 8 trica čime je izjednačio rekord franšize po broju postignutih trica u jednom poluvremenu utakmice, tj. dijeli ga s Michaelom Reddom. Kao nagradu za sjajne nastupe,<ref>Tim Thomas između Bucksa, Bullsa i Pistonsa vlasnik Bucksa ponudio mu je šestogodišnji ugovor vrijedan 66 milijuna dolara, na što je Thomas naravno pristao. Međutim s godinama, Bucksi su požalili za utrošenim novcem jer Thomas više nikada nije zaigrao na razini sezone iz 2001. godine. 15. veljače 2004. Thomas je, kao dio velike zamjene, mijenjan u New York Knickse. Nakon dvije sezone u dresu Knicksa, Thomas je, 2005. godine, mijenjan u Chicago Bullse. 1. ožujka 2006. Thomas je otpušten iz Bullsa te je samo dva dana kasnije potpisao jednogodišnji ugovor s Phoenix Sunsima. 4. svibnja 2006. Thomas je, u šestoj utakmici polufinala Zapada, Sunsima donio produžetak, kasnije vrijedan pobjede. Naime u toj šestoj utakmici, protiv Los Angeles Lakersa, šest sekundi prije kraja utakmice, Thomas je pogodio tricu koja je izjednačila rezultat na 105:105.<ref>Thomas spasio Sunse, Miami i New Jersey prošli Utakmica je otišla u produžetak u kojem su kasnije Sunsi i odnijeli pobjedu. Tom pobjedom Sunsi su nadoknadili zaostatk u seriji od 3-1 te su nakon pobjede i u sedmoj utakmici prošli u finale Zapadne konferencije. 13. srpnja 2006. Thomas je potpisao četverogodišnji ugovor vrijedan 24 milijuna dolara s momčadi Los Angeles Clippersa.<ref>Tim Thomas u Clippersima U dresu Clippersa odigrao je tri solidne sezone te je 21. studenog 2008. ponovno mijenjan u New York Knickse. U sezoni 2008./09., Thomas je, u dresu Knicksa, odigrao 36 utakmica i prosječno postizao 9.6 poena i 3.1 skokova po utakmici. 19. veljače 2009. Thomas je mijenjan u Chicago Bullse zajedno s Jeromeom Jamesom i Anthonyem Robersonom u zamjenu za Larrya Hughesa. 14. srpnja 2009. Thomas je s upravom Bullsa dogovorio otkup ugovora te je tako postao slobodan igrač. 28. srpnja 2009. Thomas je potpisao jednogodišnji ugovor s Dallas Mavericksima.<ref>